40ste President van die Verenigde State
Ampstermyn 20 Januarie 1981 - 20 Januarie 1989
Geboortedatum 6 Februarie 1911
Geboorteplek Tampico, Illinois
Sterftedatum 5 Junie 2004
Sterfteplek Los Angeles, Kalifornië
Eerste Dame Nancy Reagan
Visepresident George H.W. Bush
Ronald Wilson Reagan (6 Februarie 1911 – 5 Junie 2004) was die 40ste President van die Verenigde State (1981–1989) en die 33ste Goewerneur van Kalifornië (1967–1975). Reagan is in Illinois gebore en het daar groot geword voor hy in die 1930's na Kalifornië verhuis het. Daar het hy 'n akteur geword asook die president van die Screen Actors Guild en ook 'n woordvoerder van die Amerikaanse maatskappy, General Electric. Alhoewel hy aanvanklik die Demokratiese Party ondersteun het, het hy in 1962 'n ondersteuner van die Republikeinse Party geword. Ná sy bekende toespraak, "A Time for Choosing", was hy oorreed om deel te neem as 'n kandidaat vir die verkiesingveldtog vir Goewerneur van Kalifornië: 'n posisie wat hy in 1966 vir die eerste keer beklee het. Na hy twee termyne as goewerneur gedien het, het hy twee keer as kandidaat vir die President van die Verenigde State gestaan. Die eerste keer, in 1976, was hy onsuksesvol, maar hy het die verkiesing van 1980 wel gewen en was aangestel as president.
Wapen van Ronald Reagan
Margaret Thatcher en Reagan in 1986 in Camp David
Reagan het sy presidentskap begin deur 'n ekonomiese beleid voor te stel wat later bekend gestaan het as "Reaganomics". Onder die beleid was belasting verlaag met die hoop om belegging aan te moedig en sodoende werkgeleenthede te skep en hoër winste en omsette te behaal. Na hy 'n sluipmoordpoging oorleef het in sy eerste termyn en die VSA 'n tydperk van ekonomiese groei ervaar het, was hy herkies deur die oorgrote meerderheid van die bevolking in 1984. Sy administrasie het egter gou 'n aantal skandale beleef, waaronder die bekende Iran-Contra-affêre.
Reagan het ook sy beleid van peace through strength ("vrede deur sterkte") ingestel, tydens die Koue Oorlog teen die Sowjetunie. In plaas daarvan om 'n middeweg te soek het hy Reagan Kommunisme gekonfronteer deur die USSR as 'n "bose ryk" voor te stel en deur anti-Kommunistiese bewegings die wêreld oor te ondersteun. Reagan het ook met die Sowjetse president Michail Gorbatsjof onderhandel om beide lande se arsenaal van kernwapens te verklein en sodoende 'n vreedsame einde an die Koue Oorlog te bring.
In 1994, vyf jaar na sy laaste jaar as president, het Reagan aangekondig dat hy met die Alzheimersiekte gediagnoseer was. Hy het 10 jaar later gesterf op 'n ouderdom van 93.
↑ "Taxes and Long-Term Economic Growth" (in Engels). United States Congress. Februarie 1997. Geargiveer vanaf die oorspronklike op 3 November 1999. Besoek op 26 Junie 2007.
↑ Carpenter, Ted Galen (24 Junie 1986). "U.S. Aid to Anti-Communist Rebels: The 'Reagan Doctrine' and Its Pitfalls". Cato Institute. Besoek op 29 Maart 2007.
↑ Appleby, Joyce; Brinkley, Alan; McPherson, James M. (2003). The American Journey. Woodland Hills, California: Glencoe/McGraw-Hill. pp. 924–926. ISBN 0078241294.